Ulug‘bek Rashitov taekvondo bo‘yicha Osiyo chempioni bo‘ldi

O‘zbekistonlik Ulug‘bek Rashitov taekvondo bo‘yicha Osiyo chempioni bo‘ldi. Bu haqda Milliy Olimpiya qo‘mitasi axborot xizmati xabar berdi.
Janubiy Koreyada taekvondo bo‘yicha Osiyo chempionati bo‘lib o‘tmoqda. -68 kilogramm vazn toifasida Ulug‘bek Rashitov finalda iordaniyalik Zaid Karimga qarshi dayanga chiqdi va ikkala raundda ham g‘alabaga erishib, Osiyo chempioniga aylandi.
Rashitov musobaqani nimchorak finaldan boshladi va falastinlik Fahid Abdulrazoqni 2:0 hisobida mag‘lub etdi. Shundan so‘ng chorak finalda mo‘g‘ulistonlik Engbold Buyanshagai, yarim finalda eronlik Doniyol Bozorgishob ham mag‘lub etildi – 2:0.
Shunday qilib Rashidov musobaqa davomida birorta ham raundni yutqazmay, chempionga aylandi.
Avvalroq Ulug‘bek Rashitov taekvondo bo‘yicha Erondagi musobaqa chempioni bo‘lgandi.